# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2017

# zo zasadnutia Kolégia rektora STU zo dňa 22. 02. 2017

**PRÍTOMNÍ: podľa prezenčnej listiny**

**PROGRAM:**

1. Hodnotenie úrovne vedeckej a výskumnej činnosti na STU za rok 2016 (M. Peciar)
2. Vyhlásenie výzvy na predkladanie projektov mladých výskumníkov (M. Peciar)
3. Times Higher Education World University Rankings – možnosti propagácie (M. Peciar)
4. Členstvo STU v EIT RawMaterials (O. Moravčík)
5. Rozpočet STU – rozpis dotácie na rok 2017 (D. Faktor)

*Prizvaná: Ing. Matúšková*

1. Definitívny rozpis dotácie za rok 2016 (D. Faktor)

*Prizvaná: Ing. Matúšková*

1. Návrh vnútorného predpisu “Pravidlá vkladania peňažných vkladov alebo nepeňažných vkladov STU do iných právnických osôb“   
   (D. Faktor)

*Prizvaná: JUDr. Haladejová*

1. Návrh Dodatku č. 2 k OP ÚZ ŠDaJ STU v Bratislave (D. Faktor)

*Prizvaný: Ing. Hulík*

1. Výzvy na vydanie publikácií (D. Faktor)

*Prizvaný: Ing. Zsigo*

1. Rozpočet STU - valorizácia platov nepedagogických zamestnancov STU -  informácia (D. Faktor)
2. Rôzne

**PREDLOŽENÉ MATERIÁLY:**

1. Hodnotenie úrovne vedeckej a výskumnej činnosti na STU za rok 2016 (M. Peciar)
2. Vyhlásenie výzvy na predkladanie projektov mladých výskumníkov (M. Peciar)
3. Times Higher Education World University Rankings – možnosti propagácie (M. Peciar)
4. Členstvo STU v EIT RawMaterials (O. Moravčík)
5. Rozpočet STU – rozpis dotácie na rok 2017 (D. Faktor)

*Prizvaná: Ing. Matúšková*

1. Definitívny rozpis dotácie za rok 2016 (D. Faktor)

*Prizvaná: Ing. Matúšková*

1. Návrh vnútorného predpisu “Pravidlá vkladania peňažných vkladov alebo nepeňažných vkladov STU do iných právnických osôb“   
   (D. Faktor)

*Prizvaná: JUDr. Haladejová*

1. Návrh Dodatku č. 2 k OP ÚZ ŠDaJ STU v Bratislave (D. Faktor)

*Prizvaný: Ing. Hulík*

1. Výzvy na vydanie publikácií (D. Faktor)

*Prizvaný: Ing. Zsigo*

1. Rozpočet STU - valorizácia platov nepedagogických zamestnancov STU -  informácia (D. Faktor)

V úvode rokovania rektor informoval prítomných, že dňa 14.02.2017 mu dekan SjF STU, doc. Ing. Branislav Hučko, PhD., doručil list,

v ktorom ho žiada o uvoľnenie z funkcie dekana ku dňu 28.02.2017 zo zdravotných dôvodov. Zároveň navrhuje poveriť výkonom funkcie

dekana, prodekana doc. Ing. Michala Masaryka, PhD. Na základe uvedeného sa dňa 28.02.2017 uskutoční zasadnutie AS SjF, ktorý vo veci

rozhodne a prijme príslušné uznesenia.

**K BODU 1: Hodnotenie úrovne vedeckej a výskumnej činnosti na STU za rok 2016**

Materiál uviedol prorektor Peciar. Prizvaná: Mgr. Ing. Búciová.

Dokument vyplýva z harmonogramu prípravy výročnej správy STU za rok 2016 a je zhodnotením stavu STU v oblasti vedy, techniky a umenia za rok 2016.

Z diskusie:

Rozsiahlejšia diskusia sa viedla k obsahu správy a kritériám hodnotenia na jednotlivých fakultách. Podľa vyjadrenia prítomných je pre zverejnenie a ako podklad pre medializáciu správu vhodné prepracovať do zrozumiteľnejšej podoby. Prítomní taktiež upozornili na technické a formálne nedostatky, ktoré je potrebné opraviť (napr. tab. 5.2, v ktorej absentujú ŠF). Dekan Peterka opätovne upozornil na nesprávne označenie skratky fakulty – MtF, správne má byť MTF.

**UZNESENIE: 2.1/2017-KR**

Kolégium rektora STU prerokovalo Hodnotenie úrovne vedeckej a výskumnej činnosti na STU za rok 2016 s pripomienkami.

**K BODU 2: Vyhlásenie výzvy na predkladanie projektov mladých výskumníkov**

Materiál uviedol prorektor Peciar. Prizvaná: Mgr. Ing. Búciová.

Výzva na predkladanie žiadostí o nenávratný finančný príspevok v rámci Programu na podporu mladých výskumníkov je vyhlásená v súlade

so Smernicou č.12/2012-N.

**UZNESENIE: 2.2/2017-KR**

Kolégium rektora STU berie na vedomie vyhlásenie výzvy na predkladanie projektov mladých výskumníkov.

**K BODU 3: Times Higher Education World University Rankings – možnosti propagácie**

Materiál uviedol prorektor Peciar. Prizvaná: Mgr. Ing. Búciová.

Dokument bol prezentovaný z hľadiska zlepšenia postavenia STU vo svetových rebríčkoch. V rámci uvedeného bodu bola diskutovaná aj žiadosť ohľadom prieskumu QS World University Rankings 2017/18, v ktorom nás vyzývajú o dodanie zoznamu kontaktov, ktorým bude následne zaslaný dotazník.

Prorektor Peciar požiadal prítomných o poskytnutie uvedených kontaktov do piatka 24.02.2017.

**UZNESENIE: 2.3/2017-KR**

Kolégium rektora STU berie na vedomie možnosti reklamy v Times Higher Education World University Rankings a súhlasí s realizáciou akciovej ponuky č. 2, t.j. profil Bronze na 12 mesiacov + 60 000 zobrazení „native“ reklám a 60 000 zobrazení MPU, HPU a/alebo Leaderboard. Reklamy budú zobrazované v sekciách „professional“ a „students“, resp. je možné si vybrať jednu – všeobecné zameranie. Cena: 5 000 GBP.

**K BODU 4: Členstvo STU v EIT RawMaterials**

Materiál uviedol rektor.

Členstvo v organizácii EIT RM otvára možnosti spolupráce s top európskymi inštitúciami vedy, výskumu, vzdelávania a priemyslu v oblasti

materiálov a surovín. Dňa 14.11.2016 bola STU prijatá za asociatívneho člena EIT RawMaterials a je potrebné uhradiť členský poplatok.

Zásadná pripomienka:

Dekan Oravec požiadal zobrať na vedomie už vopred avizované stanovisko, že FEI STU nemá záujem o zapojenie sa do členstva.

**UZNESENIE: 2.4/2017-KR**

Kolégium rektora STU súhlasí s úhradou členského poplatku v organizácii EIT RawMaterials vo výške 30.000,- € s pripomienkou.

**K BODU 5: Rozpočet STU – rozpis dotácie na rok 2017**

Materiál uviedol kvestor. Prizvaná: Ing. Matúšková.

Kvestor v úvode informoval, že predložený rozpis bude ešte na základe zmien z pozície MŠVVaŠ SR korigovaný. Nebudú to však významné

zmeny oproti predloženej verzii dokumentu.

Z diskusie:

Prorektor Čičák navrhol zvážiť navýšenie rozpočtu o licencie na software ANSYS, prostredie MATLAB a úpravu AIS a redakčného systému

Buxus. Položky predstavujú hodnotu cca 240 tis. € nad rámec predloženého rozpisu dotácie na rok 2017. V nadväznosti na uvedené bol

prezentovaný väčšinový názor, že predmetné databázy sú pre STU užitočné a je potrebné ich zabezpečiť.

**UZNESENIE: 2.5/2017-KR**

Kolégium rektora STU prerokovalo rozpočet STU – rozpis dotácie na rok 2017 s pripomienkami. Po zapracovaní pripomienok, t.j.

zohľadnení zmien z úrovne MŠVVaŠ SR a doplnení položiek za CVT odporúča predložiť materiál na schválenie Akademickému senátu STU.

**K BODU 6: Definitívny rozpis dotácie za rok 2016**

Materiál uviedol kvestor. Prizvaná: Ing. Matúšková.

V priebehu roka bol objem dotácie upravovaný niekoľkými dodatkami na bežné, ako aj kapitálové výdavky.

**UZNESENIE: 2.6/2017-KR**

Kolégium rektora STU prerokovalo definitívny rozpis dotácie STU za rok 2016 a odporúča predložiť materiál na schválenie Akademickému

senátu STU.

**K BODU 7: Návrh vnútorného predpisu “Pravidlá vkladania peňažných vkladov alebo nepeňažných vkladov STU do iných právnických osôb“**

Materiál uviedol kvestor. Prizvaná: JUDr. Haladejová.

Ide o aktualizáciu pravidiel pre vkladanie peňažných alebo nepeňažných vkladov STU do iných právnických osôb.

**UZNESENIE: 2.7/2017-KR**

Kolégium rektora STU prerokovalo návrh vnútorného predpisu „Pravidlá vkladania peňažných vkladov alebo nepeňažných vkladov STU

do iných právnických osôb“ a odporúča predmetný návrh predložiť na schválenie Akademickému senátu STU.

**K BODU 8: Návrh Dodatku č. 2 k OP ÚZ ŠDaJ STU v Bratislave č. 1/2014-OP v znení dodatku č. 1 zo dňa 28.06.2016**

Materiál uviedol kvestor. Prizvaný: Ing. Hulík.

Ide o vytvorenie nových pracovných miest z dôvodu zabezpečovania rozsiahlej prevádzky internátov a Stravovacieho centra.

**UZNESENIE: 2.8/2017-KR**

Kolégium rektora STU prerokovalo návrh Dodatku č. 2 k OP ÚZ ŠDaJ STU č. 1/2014-OP v znení dodatku č. 1 zo dňa 28.06.2016 a odporúča

predložiť materiál na prerokovanie Akademickému senátu STU.

**K BODU 9: Výzvy na vydanie publikácií**

Materiál uviedol kvestor. Prizvaný: Ing. Zsigo.

Vydavateľstvo SPEKTRUM STU rozširuje formy vydávania o publikácie vydávané na základe výziev, určených tak univerzitným, ako aj mimouniverzitným uchádzačom.

**UZNESENIE: 2.9/2017-KR**

Kolégium rektora STU súhlasí so zverejnením výziev na vydanie publikácií.

**K BODU 10: Rozpočet STU - valorizácia platov nepedagogických zamestnancov STU -  informácia**

Materiál uviedol kvestor ako úpravu dotácie z dôvodu valorizácie tarifných platov nepedagogických zamestnancov.

**UZNESENIE: 2.10/2017-KR**

Kolégium rektora STU berie na vedomie 4% valorizáciu tarifných platov nepedagogických zamestnancov.

**INFORMÁCIE A OZNAMY:**

Rektor

* informoval o uskutočnení kvalitatívneho prieskumu agentúry GfK
  + v slovenských mestách Trnava, Bratislava, B. Bystrica, Košice a Žilina prebehli skupinové diskusie
  + máme k dispozícii výsledky vo forme záverečnej správy
    - v nadväznosti na uvedené dekanka FIIT STU vzniesla výtku, že do procesu neboli zapojení príslušní prodekani, v prípade, že sa bude robiť aj kvantitatívna štúdia, prosí, aby boli súčasťou procesu
  + dekani požiadali o sprístupnenie výsledkov štúdie, avšak rektor upozornil, že záznamy a prezentácie z diskusií by sa nemali dostať do širokej verejnosti

Predseda AS STU

# informoval o zníženom pracovnom úväzku doc. Dického, tzn. že jeho členstvo v AS STU končí a účasť SvF STU v AS STU bude zabezpečená riadne zvoleným náhradníkom, prof. Ing. Alojzom Kopáčikom, PhD.

Ing. Beňo

* informoval a aktuálnych aktivitách študentov
* požiadal rektora o stanovisko k zaslaným žiadostiam o finančné príspevky k
  + Noci architektúry (FA STU)
  + revitalizácie študovne (RUŠ Mladosť)
* informoval sa o stave kampane cez sociálne siete
* otvoril otázku možnosti propagácie PhD. štúdia
  + celkový počet doktorandov výrazne klesá na celom Slovensku a je potrebné to riešiť

Dekanka Vitková

* informovala o úspešnom podujatí Noc architektúry

Dekan Peterka

* informoval, že podpredseda vlády SR pre investície a informatizáciu, Peter Pellegrini, by rád navštívil UVP na MTF v Trnave

Dekanka Bieliková

* zaujímala sa o projekt ACCORD
* spolu s dekanmi FEI a FCHPT požiadali o zaslanie podkladov, prípadne navrhli pripraviť prezentáciu pre akademickú obec fakúlt

Kvestor

* informoval, že MŠVVaŠ SR zverejnilo informáciu o možnosti refundácie výdavkov spojených so štúdiom

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február** | 27.02.2017 | PAS STU | 15:00 |  |
| **Marec** | 13.03.2017 | AS STU | 14:00 |  |
|  | 15.03.2017 | VR STU | 9:00 |  |
|  | 27.03.2017 | PAS STU | 14:00 |  |
|  | 29.03.2017 | KR STU | 9:00 |  |
|  | 30.03.2014 |  | 19:00 | Deň učiteľov, Radošínske naivné divadlo |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

24.02.2017 24.02.2017